|Maestro|
وسام التواصل
الجنس :
عدد المساهمات : 579
المزاج : تمام
العمر : 24
تاريخ الميلاد : 29/07/1992
النقاط : 1568
العمل : مصمم من الدرجة الاولى
MMS :
|موضوع: موسوعه دارميات كالمه للحب والعتب والخيانة الثلاثاء أبريل 23, 2013 12:53 am|| |
[شعر شعبي] موسوعه دارميات كالمه للحب والعتب والخيانة ........ْ
بعيني هاي وهاي وبكلبي اخليك <> واكتب خطر ممنوع محد يمر بيك
موبيدي من أشتاك لازم أشوفك <> تدري انتة كلش زين صعبة من اعوفك
كلمااكول انساك ارجع وحبك <> مثل الزرع والماي كلبي ويه كلبك
وشلون اگلک زين وکاتلني فرگاک <> عگبک الحال البي مايعجب عداک
ال ما تريده الروح قشمرته بلوه <> مثل ال يزيح الماي گوه اعلى علوه
حبله وتريد تجيب دنيانه شتجيب <> لو نذل لو بذات لو ناكر الطيب
لو ردت عني تروح خليلي صبرين <> واحد يصبر الروح والثاني للعين
محتاجه عيني تشوف شخصك يمرها <> تسئالني هيه عليك حاير شگلها
كــون التريدة الروح كل لحظة يمك <> لو تنگلب دنياك ما ظن يهمك
آنه الك موش اعليك اول وتالي <> ومايرخص شما صار الغالي غالي
ابني انه فوك الطين واتحدى ماطيح <> مو من رمل ويطيح ساسي انه تسليح
نبته وغصن مكسور وبشحة الماي <> هذا انه حالي وياك من تكطع وياي
حبتك هاي الروح ماتحب غيرك <> اتمنه يمي اتصير واشتم عبيرك
قسمه وقدر مكتوب انه هويتك <> بعت العمر بتراب لمن شريتك
اتباها من اتفوت واصرخ بأسمك <> مايمشي فوك الكاع عالكلب جدمك
ردتك حقيقه اتصير ماتمر ذكره <> ومن حسنك الفتان تستحي العذره
مشيتك مشية ريم بيك انه هايم <> تهده يبعد الروح وارحم الوادم
صحبتنا ماتفترك مثل الجرف والماي <> وبطبعك انت اصبحت مد وجزر وياي
ماابيعك انا برخص ولصحبتك شراي <> هم انت مره سمعت بالجرف عاف الماي
كلمن يكول انساك ينهجم بيتة <> ويضحك عليك الكال اسمك نسيتة
لاتظن غيرك يوم واحد عشكته <> ولو يوم أحب أثنين هم انته وانته
لاتضن حي ونساك ونسه الليالي <> أتصافح ويل موت ونته علبالي
كمت انه أقنع الروح وتصدج أبساع <> اتسودنت بجفاك من يوم?الوداع
صارت غشيمه الروح موش اعله هدكم <> تحسب قهر وجروح كامت بعدكم
خوتنه انه وياك كلش طويله <> وادري الحمل لو طاح انته التشيله
تكدر عساك اتشيل احمول ألأثكال <> وذراعك انه وصيح تلكاني خيال
الصبر مر اتكول يمدلل اشلون <> شوفك كحل للعين وصبي للعيون
لا تظن يوم انساك وانسه الجرالي <> جثه انه بل التابوت وانته اعله بالي
ندهتني تالي الليل نتحاسب الروح <> تاليها ما عديت مية امن الجروح
ما صدكت ياحيف روحي ابهذني <> كالتلي جم اصواب ظميته عني
اصبر وشد الجروح وأنزف فلا اطيح <> حتى الوطن ليضيع وي عاصف الريح
ارد اكعد انه وياك ونصفي الحساب <> لو هيه فركة موت لو نرجع احباب
كلمااريد انساك تاخذني سكته <> ميهمني حجي الناس المهم انته
البصرة و بلياك ماتسو كلشي <> تضوي بسواد الليل من بيه تمشي
ياخوية شنهي الصار شنهي القضية <> كلما ادك عليك مترد علية
ليلي يمر سهران أتمنه ملگاك <> ومعارك ويه الروح ما ترضه تنساك
تستاهل اتعناك لهلك واحييك <> يالبيك اشيل الراس دوم افتخر بيك
ناوي السفر يفلان تاركني المن <> وعيوني من فركاك صدكني يعمن
هذا الوكت دولاب يفتر ولا يدوم <> گضيت العمر وياك بس احسب هموم
حاولت ادز الروح شو روحي بيدك <> ودمي تركني وراح يمشي بوريدك
حبك يبعد الروح سور أبطن سور <> هم قفل هم كيلون هم حارس يدور
يلشعرك طويل هواي نازل علمتون <> يوميه امرن بيك يمته تمرون
ضاگت علينه شلون دنيانه ضاگت <> ضيم وقهر وهموم والروح شابت
انهجم بيت الوكت هاطوله بجفاك <> شو يمر مثل الطيف من اگعد وياك
صح انته عني بعيد من تحسب امتار <> بس انته وسط الروح مبنيه الك دار
اتمني اصير اعيون وابجي على خدك <> تدريني اموت اعليك كلشي ولابعدك?